Ehdotus neuvoston asetus poikkeusten myöntämisestä Bulgarialle ja Romanialle eräistä kalastuslaivojen viitetasoihin liittyvistä asetuksen (EY) N:o 2371/2002 säännöksistä /* KOM/2007/0075 lopull. */





[pic] | EUROOPAN YHTEISÖJEN KOMISSIO | Bryssel 28.2.2007 KOM(2007) 75 lopullinen Ehdotus NEUVOSTON ASETUS poikkeusten myöntämisestä Bulgarialle ja Romanialle eräistä kalastuslaivojen viitetasoihin liittyvistä asetuksen (EY) N:o 2371/2002 säännöksistä (komission esittämä) PERUSTELUT Yhteisön säännöstöön on tarpeen tehdä eräitä mukautuksia yhteisen kalastuspolitiikan alalla, jotta lainsäädäntöä voitaisiin soveltaa Bulgariaan ja Romaniaan. Liitteenä oleva ehdotus neuvoston asetukseksi on luonteeltaan tekninen mukautus. Liittymissopimuksen 4 artiklan 3 kohdan mukaan neuvosto tai komissio voivat ennen liittymistä toteuttaa muun muassa liittymisasiakirjan 56 artiklassa tarkoitetut toimenpiteet. Nämä toimenpiteet tulevat voimaan liittymissopimuksen voimaantulopäivänä ja edellyttäen, että liittymissopimus tulee voimaan. Liittymisasiakirjan 56 artiklan mukaan neuvosto tai komissio voivat ennen liittymistä mukauttaa säädöksiä, jos niitä on liittymisen johdosta mukautettava ja jos tarvittavista mukautuksista ei ole määrätty liittymisasiakirjassa tai sen liitteissä. Mukautuksia sovelletaan liittymispäivästä alkaen. Koska neuvoston asetuksen (EY) N:o 2371/2002 12 artiklassa tarkoitetut kalastuslaivastojen viitetasot ovat vuosien 1997–2002 monivuotisten ohjausohjelmien laivastonosittain vahvistettujen tavoitteiden summa, ei ole aiheellista vahvistaa tällaisia tasoja niiden jäsenvaltioiden osalta, jotka ovat liittyneet yhteisöön näiden ohjelmien jo päätyttyä. Ehdotus NEUVOSTON ASETUS poikkeusten myöntämisestä Bulgarialle ja Romanialle eräistä kalastuslaivojen viitetasoihin liittyvistä asetuksen (EY) N:o 2371/2002 säännöksistä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Bulgarian ja Romanian liittymissopimuksen[1], ottaa huomioon Bulgarian ja Romanian liittymisasiakirjan ja erityisesti sen 56 artiklan, sekä katsoo seuraavaa: 1. Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002[2] 12 artiklassa säädetään, että kunkin jäsenvaltion laivastolle vahvistettavan viitetason on oltava vuosien 1997–2002 monivuotisten ohjausohjelmien laivastonosittain vahvistettujen tavoitteiden summa. 2. Bulgarialla ja Romanialla ei ole asetuksen (EY) N:o 2371/2002 12 artiklassa tarkoitettuja tavoitteita. 3. Uusille jäsenvaltioille voitaisiin vahvistaa viitetasot vain suhteessa niiden laivastoihin liittymishetkellä. Tässä tapauksessa asetuksen (EY) N:o 2371/2002 11 artiklan 2 ja 4 kohdassa säädetyt velvoitteet olisivat kuitenkin merkityksettömiä, sillä ne olisivat päällekkäisiä mainitun asetuksen 13 artiklassa säädetystä laivastoon lisäämistä ja laivastosta poistoa koskevasta järjestelystä johtuvien velvoitteiden kanssa. 4. Bulgarian ja Romanian kalastuslaivastojen kalastuskapasiteettia liittymispäivänä käytetään perusteena sovellettaessa asetuksen (EY) N:o 2371/2002 13 artiklassa säädettyä laivastoon lisäämistä ja laivastosta poistoa koskevaa järjestelyä. 5. Tästä syystä uusille jäsenvaltioille ei ole aiheellista vahvistaa asetuksen (EY) N:o 2371/2002 12 artiklassa säädettyjä viitetasoja, eikä soveltaa niihin saman asetuksen 11 artiklan 2 ja 4 kohtaa, sillä tämä ei vaikuttaisi mitenkään laivaston hallinnointiin uusissa jäsenvaltioissa. 6. Sen vuoksi Bulgarialle ja Romanialle olisi myönnettävä poikkeukset mainituista asetuksen (EY) N:o 2371/2002 säännöksistä, ON ANTANUT TÄMÄN ASETUKSEN: 1 artikla Asetuksen (EY) N:o 2371/2002 11 artiklan 2 ja 4 kohtaa sekä 12 artiklaa ei poikkeuksellisesti sovelleta Bulgariaan ja Romaniaan. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä . Sitä sovelletaan 1 päivästä tammikuuta 2007. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L 157, 21.6.2005, s. 11. [2] EYVL L 358, 31.12.2002, s. 59.